**YLEISTÄ**

Koulun järjestyssääntöjen tarkoitus on tehdä koulusta turvallinen ja viihtyisä

työympäristö sekä kaikille oppilaille että koulun henkilökunnalle.

Kaikilla oppilailla on oltava oikeus turvalliseen opiskeluympäristöön.

Siihen kuuluu fyysinen, psyykkinen ja sosiaalinen turvallisuus.

Noudattamalla järjestyssääntöjä edistetään kouluyhteisössä myös työrauhaa,

vastuullisuutta, siisteyttä, hyviä tapoja, toisten kunnioittamista ja erilaisuuden

hyväksymistä.

**KÄYTTÄYTYMINEN**

Olen reilu kaveri kaikille. En kiusaa tai satuta toisia millään tavalla.

Noudatan annettuja ohjeita, sääntöjä ja hyviä käytöstapoja kaikissa tilanteissa.

Käyttäydyn asiallisesti koulun henkilökuntaa kohtaan.

Edistän omaa ja toisten hyvinvointia omalla käytökselläni.

Koulumme on päihteetön.

**KOULUMATKAT**

*Kuljetusoppilaat:*

Noudatan annettuja kuljetusaikatauluja.

Ilmoitan kuljettajalleni kaikista muutoksista normaaliin koulupäivääni.

Käyttäydyn koulubussissa kohteliaasti annettuja ohjeita noudattaen.

Muistan aina käyttää turvavyötä.

Pimeän ja hämärän aikaan käytän heijastimia tai heijastinliiviä.

*Muut oppilaat:*

Noudatan liikennesääntöjä enkä aiheuta käytökselläni vaaratilanteita itselleni tai muille.

Pimeän ja hämärän aikaan käytän heijastimia tai heijastinliiviä.

**KOULUALUE**

Koulualue on koulun tontti, jota rajaavat tiet joka suunnalta.

Koulun välituntialueeksi on määritelty koulun sisäpiha, takapiha, johon kuuluu kaukalo

sekä yläkenttä.

Koulun välituntialueelta poistuminen koulupäivän aikana ilman koulun henkilökunnalta

saatua lupaa on ehdottomasti kielletty.

**OPPITUNNIT**

Oppitunneillani otan toiset oppilaat huomioon antaen kaikille työrauhan.

Kuuntelen annetut ohjeet tarkasti ja yritän tehdä tehtäväni parhaani mukaan.

Tarvittaessa pyydän apua opettajaltani tai koulunkäynninohjaajaltani viittaamalla.

Vastaus- tai puheenvuoropyyntöni pyydän myös viittaamalla.

Pidän hyvää huolta sekä omista että yhteisistä tavaroista ja tarvikkeista.

Huolehdin omalta osaltani luokkani sekä muiden luokkien siisteydestä.

En luvatta koske toisten omaisuuteen tai ota sitä itselleni.

**VÄLITUNNIT**

Välitunnit vietän pääsääntöisesti ulkona koulualueellamme. Poikkeukset tästä sovitaan opettajan

kanssa tapauskohtaisesti.

Välitunneille pukeudun sään mukaisesti.

Välituntileikeissä- ja peleissä olen reilu kaveri kaikkien kanssa ja noudatan yhteisiä sääntöjä.

Lumipallojen heittäminen on sallittu ainoastaan piha-alueen heittotauluun.

Tapaturmien tai erilaisten ongelmatilanteiden sattuessa ilmoitan välittömästi asiasta

välituntivalvojalle tai jollekin muulle koulun henkilökuntaan kuuluvalle.

Välitunnin jälkeen kellojen soidessa tulen ripeästi sisälle. Laitan ulkovaatteeni naulakkoon,

kenkäni järjestykseen ja menen luokkaani odottamaan oppituntini alkamista.

**RUOKAILU**

Ruokailuun mennään opettajan ohjeistuksen mukaisesti. Kengät jätetään luokkakohtaisiin

naulakkopaikkoihin siistiin järjestykseen. Ruokasaliin mennään jonossa. Pestään kädet,

jonka jälkeen otetaan ruoka-annos ruokalinjastolta. Kaikkia tarjolla olevia ruokia pitäisi edes

maistaa. Ruokailussa noudatetaan hyviä tapoja käyttäen haarukkaa ja veistä silloin, kun ruoka

sitä edellyttää. Riittävän hiljainen keskustelu kaverin kanssa sallitaan. Pyritään syömään otettu

ruoka-annos kokonaan. Jos on ongelmia ruokailun suhteen, jutellaan siitä opettajan kanssa.

Lisää ruokaa saa aina hakea.

Ruokailun jälkeen palautetaan ruokailuvälineet niille varatuille paikoille ja muistetaan kiittää

ruokailuhenkilökuntaa.

**OMAISUUS, VÄLINEET JA YMPÄRISTÖ SEKÄ MOBIILILAITTEET**

Oppilas ei saa käyttää puhelinta tai muuta mobiililaitetta oppitunnin aikana lukuun ottamatta niiden käyttöä opettajan luvalla oppimistarkoitukseen taikka rehtorin tai opettajan luvalla henkilökohtaiseen terveydenhoitoon taikka 31 §:ssä tarkoitettuna apuvälineenä. [(23.5.2025/245)](https://www.finlex.fi/fi/lainsaadanto/1998/628#entryIntoForce_20250245) POL 29§

Puhelimen häiritsevä käyttäminen koulussamme on kielletty myös välituntien ja ruokailujen aikana.

Oppilaat säilyttävät laitteensa repussa tai vastaavassa äänettömällä koulupäivän ajan.

Kännykät eivät ole koulun omaisuutta, joten niiden rikkoutuminen tai häviäminen ei kuulu koulun korvausvastuuseen.

Huolehdin omasta omaisuudestani, josta olen myös vastuussa.

Koulusta annetuista tarvikkeista ja välineistä pidän hyvää huolta. Olen niistä myös tarvittaessa

korvausvastuussa.

Oppikirjat ja muut oppitarvikkeet ovat aina mukanani silloin, kun niitä tarvitaan.

Pidän huolta pulpettini siisteydestä ja kunnosta. Myös luokkien siisteys on kaikkien yhteinen

velvollisuus.

Koulun piha-alueen siisteydestä pidän huolta omalta osaltani.

**POISSAOLOT**

Poissaolot ilmoitetaan Wilma-viestillä.

Opettaja voi antaa luvan enintään viiden päivän poissaoloon.

Yli viiden päivän kestäviin poissaoloihin tarvitaan rehtorin lupa.

Poissaolojen aikana oppilaan velvollisuus on huolehtia koulutyöhön liittyvistä tehtävistä.

Ennakoon tiedossa olevien poissaolojen, esim. matkojen osalta, koulutehtävien tekemisistä

sovitaan ajoissa opettajien kanssa.

**SÄÄNTÖJEN RIKKOMINEN JA RANGAISTUKSET**

Koulun järjestyssääntöjen rikkomiseen puututaan välittömästi.

Rikkominen johtaa tapauskohtaisesti määriteltyihin rangaistusseuraamuksiin.

Pieniksi katsotuissa rikkomuksissa riittää yleensä opettajan tai rehtorin puhuttelu.

Kiusaamistapauksissa toimitaan yleensä Koulumme kiusaamisen vastaisen tiimin toimintaperiaatteiden mukaisesti.

Perusopetuslain mukaisia rangaistuksia ja seuraamuksia ovat:

- luokasta sekä muusta opetustilasta tai tilaisuudesta poistaminen jäljellä olevan oppitunnin

tai tilaisuuden keston ajaksi ( valvonta poistetulle ) sekä koulusta poistaminen jäljellä olevan

päivän ajaksi

- kasvatuskeskustelu oppilaan kanssa

- kasvatuskeskustelu oppilaan ja huoltajan kanssa

- enintään kahden tunnin jälki-istunto

- kotitehtävänsä laiminlyöneen oppilaan määrääminen koulupäivän päätyttyä tekemään

kotitehtäviään enintään tunniksi

- kirjallinen varoitus

- määräaikainen erottaminen enintään kolmeksi kuukaudeksi

Näiden lisäksi rehtorilla ja opettajalla on oikeus tietyissä tarpeellisiksi katsotuissa tilanteissa

tarkistaa oppilaan taskut tai reppu ja tarvittaessa ottaa haltuun kielletty tai vaaralliseksi katsottu

esine tai aine.